BAM จัดแคมเปญ ”คอนโดราคามหาชน” วันนี้ – 31 ต.ค.64
BAM จัดงานคอนโดราคามหาชน มาพร้อมกับโปรโมชั่นจัดเต็มกว่า 1,500 รายการ ขึ้น Platform Kaidee.com ตั้งแต่วันนี้ถึง 31 ตุลาคม 2564
BAM จัดงานคอนโดราคามหาชน มาพร้อมกับโปรโมชั่นจัดเต็มกว่า 1,500 รายการ ขึ้นแพลทฟอร์ม Kaidee.com ตั้งแต่วันนี้ถึง 31 ตุลาคม 2564
20 ก.ย. 2564

นายสมพร มูลศรีแก้ว ผู้จัดการใหญ่ บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM กล่าวว่า ในช่วงครึ่งหลังของปี 2564 BAM ยังมุ่งเน้นกลยุทธ์การทำตลาดเชิงรุกผ่านช่องทางออนไลน์อย่างต่อเนื่อง โดยตั้งแต่วันนี้ถึงวันที่ 31 ตุลาคม 2564 ได้จัดงานคอนโดราคามหาชน ภายใต้แนวคิด ผ่อนถูกกว่าเช่า เข้าอยู่ได้เลย โดยลูกค้าสามารถเยี่ยมชมคอนโด BAM ผ่าน Platform Kaidee.com และเว็บไซต์ www.bam.co.th
ทั้งนี้ BAM ได้คัดคอนโดทำเลดีกว่า 1,500 รายการ ทั้งในกรุงเทพฯ ปริมณฑล และต่างจังหวัดลดราคาสูงสุดกว่า 60% มาจำหน่ายให้กับผู้มีรายได้น้อย มีงบประมาณจำกัด หรือไม่สามารถเข้าถึงแหล่งสินเชื่อของสถาบันการเงินได้มีที่อยู่อาศัยเป็นของตนเอง ซึ่งปกติอาจเช่าอยู่ในราคาประมาณ 1,500 – 3,000 บาท/เดือนอยู่แล้ว โดยลูกค้าสามารถผ่อนชำระกับ BAM ได้โดยตรง
ทั้งนี้ หากลูกค้าซื้อทรัพย์ทุกประเภทเป็นเงินสดในช่วงจัดงานคอนโดราคามหาชนจะได้รับส่วนลดเพิ่มสูงสุด 20,000 บาท และลูกค้าโอนเร็วภายใน 30 วัน นับตั้งแต่วันที่อนุมัติขายจะได้รับฟรีค่าธรรมเนียมการโอนกรรมสิทธิ์ไม่เกิน 900,000 บาท ต่อ 1 รายการทรัพย์ และบัตรกำนัลมูลค่าสูงสุด 100,000 บาท ต่อ 1 รายการทรัพย์จาก โลตัส, บิ๊กซี, โฮมโปร, อินเด็กซ์ ลิฟวิ่งมอลล์ และเอสบีเฟอร์นิเจอร์
ลูกค้าที่สนใจสอบถามรายละเอียดเพิ่มเติมได้ที่ Call Center 02-6300-700 หรือ www.bam.co.th หรือ Social Media : Bam Thailand